**CONTRACT DE FURNIZARE**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

***Furnizare, montare si punere in functiune ascensor electric bucatarie si demontare lift vechi la Gradinita cu program prelungit nr.23***

**1. Părţile contractante**

Prezentul Contract de achiziţie publică de produse, (denumit în continuare "Contract"), s-a încheiat având în vedere prevederile din Legea nr. 98/2016 privind achiziţiile publice (denumită în continuare "Legea nr. [98/2016](https://idrept.ro/00178257.htm)"), precum şi orice alte prevederi legale emise în aplicarea acesteia

între:

**MUNICIPIUL PLOIESTI**, cu sediul in Ploiesti, Piata Eroilor nr. 1A, 100066, telefon 0244-516699, fax 0244-510736, cod fiscal 2844855, cont .................................................... deschis la Trezoreria Ploiesti, reprezentat prin dl. Mihai-Laurențiu Polițeanu, **Primar**, în calitate de **Achizitor**, pe de o parte

**si**

\_\_\_\_\_\_\_\_\_\_\_\_\_\_cu sediul în:\_\_\_\_\_\_\_\_\_\_\_\_\_\_\_\_\_, telefon/ fax, e-mail: [adresă electronică], număr de înmatriculare [număr de înmatriculare], cod de înregistrare fiscală [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele şi prenumele reprezentantului/reprezentanţilor legal(i) al/ai Furnizorului], [funcţia(ile) reprezentantului/reprezentanţilor legal(i) al/ai Furnizorului] **in calitate de furnizor**, pe de alta parte**,**

**2. Definiţii**

2.1 - În prezentul contract următorii termeni vor fi interpretaţi astfel:

a) Achizitor şi Furnizor - Părţile Contractante, aşa cum sunt acestea numite în prezentul Contract;

b) Act Adiţional - document prin care se modifică termenii şi condiţiile prezentului Contract de achiziţie publică de produse, în condiţiile Legii nr. [98/2016](https://idrept.ro/00178257.htm) privind achiziţiile publice;

c) Caiet de Sarcini - anexa 1 la Contract care include obiectivele, sarcinile specificaţiile şi caracteristicile Produselor descrise în mod obiectiv, într-o manieră corespunzătoare îndeplinirii necesităţii Achizitorului

d) Cazul fortuit - Eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs.

e) Cesiune - înţelegere scrisă prin care Furnizorul transferă unei terţe părţi, în condiţiile Legii nr. [98/2016](https://idrept.ro/00178257.htm) si ale prezentului contract, creantele nascute din Contract sau parte din acestea;

f) Conflict de interese - orice situaţie influenţând capacitatea Furnizorului de a exprima o opinie profesională obiectivă şi imparţială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Furnizorului. Aceste restricţii sunt, de asemenea, aplicabile oricăror Subcontractanti, acţionând sub autoritatea şi controlul Furnizorului, în condiţiile Legii nr. [98/2016](https://idrept.ro/00178257.htm), în cazul în care este aplicabil;

g) Contract de Subcontractare - acordul încheiat în scris între Furnizor şi un terţ ce dobândeşte calitatea de Subcontractant, în condiţiile Legii nr. [98/2016](https://idrept.ro/00178257.htm), prin care Furnizorul subcontractează Subcontractantului partea din Contract în conformitate cu prevederile Contractului.

h) Dispoziţie - document scris(ă) emis(ă) de Achizitor în executarea Contractului şi cu respectarea prevederilor acestuia, în limitele Legii nr. [98/2016](https://idrept.ro/00178257.htm), şi a normelor de aplicare a acesteia;

i) Documentele Achizitorului - toate şi fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificaţii, desene, schiţe, modele, date informatice şi rapoarte, furnizate de Achizitor şi necesare Furnizorului în vederea realizării obiectului Contractului;

j) Forţă majoră - eveniment independent de controlul Părţilor, care nu se datorează greşelii sau vinei acestora, care nu putea fi prevăzut în momentul încheierii Contractului şi care face imposibilă îndeplinirea obligaţiilor de către una dintre Părţi şi include calamităţi, greve, sau alte perturbări ale activităţii industriale, acţiuni ale unui inamic public, războaie, fie declarate sau nu, blocade, insurecţii, revolte, epidemii, alunecări de teren, cutremure, furtuni, trăsnete, inundaţii, deversări, turbulenţe civile, explozii şi orice alte evenimente similare imprevizibile, mai presus de controlul Părţilor şi care nu ar putea fi evitate prin luarea măsurilor corespunzătoare de diligenţă;

k) Lună - luna calendaristică (12 luni/an);

l) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**Clauze obligatorii**

**4. *Obiectul contractului***

4.1. - Furnizorul se obligă să furnizeze si sa monteze produsele care fac obiectul prezentului contract de achizitie ***Furnizare, montare si punere in functiune ascensor electric bucatarie si demontare lift vechi la Gradinita cu program prelungit nr.23*** in conformitate cu obligaţiile asumate prin prezentul contract, cu respectarea cerintelor din Caietul desarcini.

4.2. - Achizitorul se obligă să plătească furnizorului preţul convenit pentru îndeplinirea contractului de furnizare si montaj, in termenul prevazut in contract.

**5. *Preţul contractului***

5.1 Preţul convenit pentru îndeplinirea contractului, plătibil furnizorului de catre achizitor, este de ………………….lei, fara TVA, la care se adaugă TVA, in valoare de .....

**6.*Durata contractului***

6.1 - Prezentul contract produce efecte de la data inregistrarii la achizitor, dupa semnarea acestuia de catre ambele parti, pana la data indeplinirii obligatiilor de catre parti.

**7. *Executarea contractului***

7.1 - Executarea contractului începe dupa constituirea garantiei de buna executie, in termen de cel mult 5 zile lucratoare de la data inregistrarii contractului la achizitor.

7.2 – (1) Termenul de executie a contractului este de 60 zile de la data emiterii notei de comanda.

**8. *Documentele contractului***

8.1 - Documentele contractului sunt:

a) caietul de sarcini;

b) propunerea tehnica

c) propunere financiara

d) garantia de buna executie

e) acte aditionale, daca exista

**9. *Obligaţiile principale ale furnizorului***

9.1 - (1) Furnizorul se obliga sa furnizeze ascensorul electric, sa il monteze si sa-l puna in functiune, cat si sa demonteze liftul vechi, conform prezentului contract, la standardele şi performanţele prezentate în propunerea tehnică, anexa la contract si cu repectarea tuturot cerintelor din caietul de sarcini.

(2) In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare si nu corespund cerintelor prevazute in documentatia de atribuire pusa la dispozitie de Municipiul Ploiesti, prevaleaza prevederile Documentatiei de atribuire.

9.2 - Furnizorul, în vederea realizarii contractului, în conformitate cu condiţiile calitative şi cantitative prevăzute în contract şi documentele acestuia şi în condiţiile legii, are următoarele obligaţii:

a) sa furnizeze si sa monteze produsul furnizat, care face obiectul contractului, in termenele si conditiile prevazute in contract ori in documentele acestuia şi să remedieze deficienţele constatate în perioada de execuţie şi în perioada de garanţie a lucrărilor în conformitate cu cerinţele beneficiarului (Caiet de Sarcini);

b) să remedieze şi să completeze, pe toata durata de garanţie a echipamentelor instalate si puse in functiune, fără costuri suplimentare pentru achizitor, în termen de cel mult 2(doua) zile lucratoare de la data notificarii beneficiarului, toate deficienţele, lipsurile şi/sau neconformităţile aparute la punerea in functiune, în raport de lege, contract si Caietul de sarcini. Pentru remedierile efectuate, furnizorul este obligat să acorde o perioadă de garanţie egală cu cea prevazută initial, socotită de la data încheierii procesului-verbal de constatare a efectuării remedierilor şi/sau completărilor respective, în privinţa restului neafectat urmând să opereze perioada de garanţie iniţială, în condiţiile contractate.

c) Furnizorul este pe deplin responsabil pentru conformitatea, stabilitatea şi siguranţa tuturor operaţiunilor executate, precum şi pentru procedeele de execuţie utilizate, cu respectarea prevederilor şi a reglementărilor legii.

d) să stabilească modul de tratare a defectelor apărute în execuţia contractului datorate culpei proprii;

e) să răspundă pentru viciile ascunse ale produsului livrat, ivite în perioada de garanţie, precum şi după împlinirea acestui termen

f) să participe la recepţia produsului dupa montarea acestora, si sa prezinte manualul tehnic conform cerintelor din caietul de sarcini;

g) să informeze, de îndată, conducerea achizitorului si celelalte entităţi implicate despre evenimentele privind activitatea aferenta executării prezentului contract şi să ţină evidenţa acestora

9.3 - Furnizorul are obligatia de a lua toate măsurile necesare si de a stabili masurile specifice de protecție a muncii pentru executia contractului si de a desemna conducătorul care sa asigure si sa controleze aplicarea de către toți participanții la procesul de munca a masurilor tehnice, sanitare si organizatorice stabilite si a prevederilor legale in domeniul protecției muncii; in conformitate cu prevederile legale in vigoare in condiții care sa asigure evitarea accidentelor de munca si a îmbolnăvirilor profesionale.

9.4 - Furnizorul este pe deplin responsabil pentru conformitatea, stabilitatea şi siguranţa tuturor operaţiunilor executate, precum şi pentru procedeele de execuţie utilizate, cu respectarea prevederilor şi a reglementărilor legii.

9.5– Furnizorul se obliga sa livreze numai produse noi.

9.6 - Furnizorul se obliga să despăgubească achizitorul împotriva oricăror:

reclamaţii şi acţiuni în justiţie, în legatură cu echipamentele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10. *Obligaţiile principale ale achizitorului***

10.1 - Achizitorul se obligă să plătească preţul convenit în prezentul contract pentru furnizarea, montajul si punerea in functiune a produsului (ascensorului electric)si demontarea ascensorului vechi, ce face obiectul prezentului contract.

10.2 - Achizitorul se obligă să recepţioneze produsul furnizat si montajul acestuia, în termenul convenit.

10.3 - Plata aferenta furnizarii, montarii produsului, se va efectua in baza proceselor verbale de receptie, numai după semnarea acelor documente care atesta îndeplinirea obligațiilor contractuale stabilite prin contractul furnizare, montare, punere in functiune si demontarea ascensorului vechi, ultima plata urmand a fi efectuata dupa semnarea procesului verbal de receptie cantitativa si calitativa a produsului.

(1) Plata aferenta furnizarii si montarii produselui se va efectua in baza următoarelor documente justificative:

1. factura fiscala întocmita in conformitate cu prevederile legale;
2. procese verbale de recepție semnate de parți

(2) Plata pentru produsele livrate, montate si lucrarile ce fac obiectul acestui contract se va face in termen de maxim 30 de zile de la data primirii facturii, astfel încât sa fie respectate prevederile art.6 alin.(1) din Legea 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte încheiate intre profesioniști si intre aceștia si autoritățile contractante.

**11. *Sancţiuni pentru neindeplinirea culpabilă a obligaţiilor***

11.1 – (1) În cazul în care furnizorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din contract, respectiv din activitatea de furnizare si prestare servicii pentru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 – (1)-În cazul în care achizitorul nu onorează facturile în termen prevazut la art. 10.3, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.3, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului. fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

*11.4 -**Pact comisoriu*

(1) In caz de neexecutare, executare necorespunzatoare a obligatiilor contractuale principale (art.9) de catre furnizor., precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor furnizorului si numai daca furnizorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii conform alin (1), furnizorul datoreaza achizitorului daune-interese in cuantum de 20% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, furnizorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre furnizor achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a efectuat, aceasta nu mai poate asigura indeplinirea obiectului contractului.

(4)  In caz de reziliere a contractului conform alin (3), achizitorul datoreaza furnizorului, cu titlu de daune compensatorii o suma egala cu 20% din valoarea contractului, fara TVA.

11.5 – Raspunderea juridica a furnizorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

***Clauze specifice***

***12. Garanţia de bună execuţie a contractului***

12.1 - (1**) Furnizorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului**.

(2) Modul de constituire: intr-una dintre formele prevazute la art. 154 alin.(4) din Legea nr. 98/2016 privind achiziţiile publice, cu modificarile si completarile ulterioare. Garanţia de bună execuţie se constituie în termen de 5 zile lucrătoare de la data semnării contractului de achiziţie publică. Acest termen poate fi prelungit la solicitarea justificată a Furnizorului, fără a depăşi 15 zile de la data semnării contractului de achiziţie publică.

(3) In cazul neindeplinirii obligatiei prevazute la alineatele precedente, achizitiorul are dreptul de a aplica sanctiunea instituita de art.11.4.

12.2 - Achizitorul se obligă să emită ordinul de începere a contractului numai după ce furnizorul a făcut dovada constituirii garanţiei de bună execuţie, in termenul prevazut la art. 12.1 alin. (2).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă furnizorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru furnizorului, precizând totodată obligaţiile care nu au fost respectate.

12.4 – Autoritatea contractanta are obligatia de a restitui valoarea garanţiei de bună execuţie în termen de 14 zile de la data indeplinirii de catre furnizor a tuturor obligaţiilor contractului de furnizare si montaj dacă nu a ridicat până la acea dată pretenţii asupra ei.

***13. Receptie, inspectie si teste***

13.1 (1) Achizitorul sau reprezentantul sau are dreptul de a inspecta si/sau de a testa produsele/echipamentele pentru a verifica conformitatea lor cu specificatiile din anexa/anexele la contract, precum si de a receptiona lucrarile care fac obiectul contractului, conform prevederilor legale aplicabile si ale specificatiilor caietului de sarcini.

(2) Recepția produsului se va efectua după cum urmează:

(i) Recepția cantitativa se va realiza după livrarea produsului in locația indicata de Autoritatea Contractanta;

(ii) Recepția calitativa se va realiza după instalarea si montajul produsului, si după caz, toate defectele majore au fost remediate. Produsul este considerat receptionat când toate activitățile în cadrul contractului au fost realizate, inclusiv obtinuta autorizatia de verificare C.N.C.I.R. și este acceptat de Autoritatea contractantă prin semnarea, fără obiecțiuni, a proceselor verbale de receptie cantitativa, respectiv calitativa.

13.2 - Achizitorul are obligatia de a notifica, in scris, furnizorului identitatea reprezentantilor sai imputerniciti pentru efectuarea receptiei, testelor si inspectiilor.

13.3 - Daca vreunul din produsele/echipamentele inspectate sau testate nu corespunde specificatiilor, achizitorul are dreptul sa il respinga, iar furnizorul are obligatia, fara a modifica pretul contractului, de a inlocui echipamentele refuzate pentru ca acestea sa corespunda specificatiilor lor tehnice.

13.4 - Dreptul achizitorului de a inspecta, testa si, daca este necesar, de a respinge nu va fi limitat sau amanat datorita faptului ca echipamentele au fost inspectate si testate de furnizor, cu sau fara participarea unui reprezentant al achizitorului, anterior livrarii acestora la destinatia finala.

***14. Livrarea si documentele care insotesc echipamentele***

14.1 – (1) Furnizorul are obligatia de a furniza, monta produsele si presta serviciile pentru obiectivul de investitii ***Furnizare, montare si punere in functiune ascensor electric bucatarie si demontare lift vechi la Gradinita cu program prelungit nr.23*** conform specificatiilor din caietul de sarcini, respectand conditiile de livrare.

(2) La livrare, echipamentele trebuie să aibă anunțat sfârșitul perioadei de vânzare sau de suport (End of Sales, End of Support, End of Life).

***15. Perioada de garanţie acordată produselor, inclusiv lucrarilor executate***

15.1 *-* Furnizorul are obligaţia de a garanta ca produsul furnizat, montat pentru obiectivului de investiții: ***Furnizare, montare si punere in functiune ascensor electric bucatarie si demontare lift vechi la Gradinita cu program prelungit nr.23*** este nou, nefolosite de ultimă generaţie şi incorporeaza toate îmbunătăţirile recente în proiectare şi structura materialelor, conform oferta.

15.2 - Perioada de garanţie a produsului/echipamentelor furnizate si montate începe cu data recepţiei efectuate după livrarea, instalarea si punerea in functiune a acestora va respecta cerintele minimale inscrise in Caietul de sarcini :

(1) Toate produsele trebuie sa fie acoperite de garantie pentru o perioada de minimum 2 ani (24 luni) de la receptie, furnizorul garantând calitatea produsului pentru această perioadă.

15.3 – Furnizorul se obliga sa respecte termenele de garantie specificate in Caietul de sarcini

15.4 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

15.5 - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi spezele furnizorului şi fără a aduce nici un prejudiciu oricăror alte drepturi pe care achizitorul le poate avea faţă de furnizor prin contract.

15.6 – Prezentul articol se completeaza in mod corespunzator cu prevederile caietului de sarcini.

**16. Începere, finalizare, întârzieri, sistare**

16.1 - (1) Furnizorul are obligaţia de a furniza si monta produsele aferente in termenul specificat in Caietul de sarcini.

(2) În cazul în care furnizorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de furnizare a echipamentelor; şi

b) totalul cheltuielilor aferente, dacă este cazul, care se vor adăuga la preţul contractului.

16.2 - (1) Produsele furnizate în baza contractului sau, dacă este cazul, oricare fază a activitatilor contractului prevăzută a fi terminată într-o perioadă stabilită în graficul de furnizare, instalare si punere in functiune trebuie finalizate în termenul convenit de părţi, termen care se calculează de la data comunicata prin ordinul de incepere.

(2) În cazul în care:

i) orice motive de întârziere, ce nu se datorează furnizorului, sau

ii) alte circumstanţe neobişnuite susceptibile de a surveni, altfel decât prin încălcarea

contractului de către furnizor, îndreptăţesc furnizorul de a solicita prelungirea perioadei de furnizare sau a oricărei faze a acestora, atunci părţile vor revizui, de comun acord, perioada de furnizare şi vor semna un act adiţional.

16.3 - În afara cazului în care achizitorul este de acord cu o prelungire a termenului de furnizare, instalare si punere in functiune, orice întârziere în îndeplinirea contractului dă dreptul achizitorului de a solicita penalităţi furnizorului.

**17. Ajustarea preţului contractului**

17.1 – (1) Pentru produsele furnizate si montajul acestora, plăţile datorate de achizitor furnizorului sunt preturile declarate în propunerea financiară, anexă la contract.

**18. Amendamente**

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, fără organizarea unei noi proceduri de atribuire, în conformitate cu art. 221 din Legea nr. 98/2016 privind achiziţiile publice, cu modificarile si completarile ulterioare.

**19. Subcontractanţi (*daca este cazul*)**

19.1. Furnizorul are obligaţia de a încheia contracte cu subcontractantii desemnaţi, în aceleaşi condiţii în care el a semnat contractul cu achizitorul.

19.2. - (1) Furnizorul are obligaţia de a prezenta la încheierea contractului, toate contractele încheiate cu subcontractantii desemnaţi.

(2) Lista subcontractantilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Furnizorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de furnizor de modul în care îşi îndeplineşte partea sa din contract.

(3) Furnizorul are dreptul de a pretinde daune-interese subcontractantilor dacă aceştia nu îşi îndeplinesc partea lor din contract.

19.4 - Furnizorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului.

19.5 – Furnizorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile si completarile ulterioare.

19.6 – Pe parcursul derularii contractului, furnizorul are dreptul de a inlocui subcontractantii, sau de a introduce noi subcontractanti cu acordul Achizitorului, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care activitatile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19.7 – Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depusa de catre furnizor la oferta, aferenta activitatii supuse subcontractarii.

19.8 – Achizitorul are obligatia de a solicita prezentarea contractelor incheiate intre furnizor si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.9 – Contractele prezentate conform punctului 19.8 vor fi in concordanta cu oferta si vor fi anexa la prezentul contract.

19.10 – Achizitorul va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv achizitor, furnizor si subcontracatant, sau de achizitor si subcontractant atunci cand, in mod nejustificat, achizitorul blocheaza confirmarea obligatiilor asumate de subcontractant.

19.11 – Subcontractantul/subcontractantii isi exprima optiunea de a fi platit/platiti direct de catre achizitor, la momentul incheierii contractului de achizitie publica, sau la momentul introducerii acestora in contractul de achizitie publica.

19.12 – Dispozitiile prevazute la art. 19.10 si art. 19.11, nu diminueaza raspunderea furnizorului in ceea ce priveste modul de indeplinire a prezentului contract de achizitie publica.

**20. Obligatiile tertului sustinator (*daca este cazul*)**

20.1 - In cazul in care furnizorul intampina dificultati, sau este in imposibilitatea derularii contractului pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale, prin implicarea directa pentru acea parte a contractului pentru care furnizorul a primit susutinere din partea tertului sustinator.

20.2 - Achizitorul va urmari orice pretentie la daune pe care furnizorul ar putea sa o aiba impotriva tertului sustinator, pentru nerespectarea obligatiilor asumate prin angajamentul ferm de sustinere.

20.3 - In cazul in care pe perioada derularii contractului va fi necesara interventia tertului sustinator, aceasta se va face prin Act aditional semnat intre achizitor, tertul sustinator si furnizor. Dupa incheierea Actului aditional, termenul de mobilizare a tuturor resurselor in vederea ducerii la indeplinire a contractului este de maxim 5 zile lucratoare de la data semnarii Actului aditional.

20.4 - Tertul sustinator va raspunde pentru prejudiciile cauzate achizitorului, ca urmare a nerespectarii obligatiilor prevazute in angajamentul ferm de sustinere, achizitorul avand posibilitatea de actiune directa impotriva tertului sustinator.

**21.Cesiunea**

20.1. Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de prezentul contract.

**22. *Forţa majoră***

22.1 - Forţa majoră este constatată de o autoritate competentă.

22.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 - Dacă forţa majoră acţionează sau se estimează ca va acţiona o perioadă mai mare de 2 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

**23. *Incetarea contractului***

23.1 Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului furnizorului, conform art.11.3;

c) in caz de forta majora conform art.21.5;

d) in caz de reziliere a contractului, in situatiile si conditiile prevazute in acesta;

e) prin acordul partilor.

23.2. Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Furnizorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Furnizorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoare.

**24. *Soluţionarea litigiilor***

24.1 - Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 - Dacă, după 15 de zile de la începerea acestor tratative neoficiale, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**25. *Limba care guvernează contractul***

25.1 - Limba care guvernează contractul este limba română.

**26. *Comunicări***

26.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, in limba romana.

(2) Orice document scris trebuie înregistrat atât în momentul transmiterii cât şi în momentul primirii.

26.2 -Comunicările între părţi se pot face şi prin telefon, email, cu  
condiţia confirmării în scris a primirii comunicării.

**27*. Legea aplicabilă contractului***

27.1 - Contractul va fi interpretat conform legilor din România.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

**ACHIZITOR, FURNIZOR**